СЪОБЩЕНИЕ

На основание чл. 91, ал. 1 от Изборния кодекс (ИК) и решение № 1984-МИ/НР от 08.09.2015 г. на Централната избирателна комисия, известяваме на всички заинтересовани, че на 14.09.2015 г. от 09.00 ч. в зала № 9, ет. 2 в административната сграда на Община Горна Малина – с. Горна Малина, ул. „21-ва“ № 18, ще се проведат публични консултации за определяне на състав на секционните избирателни комисии за избирателните секции на територията на общината.

Консултациите са публични. В консултациите могат да участват и партии и коалиции, които не са парламентарно представени.

В консултациите участват партиите и коалициите, които са участвали в изборите за народни представители на 5 октомври 2014 г. и имат парламентарна група в Народното събрание към датата на насрочване на изборите за общински съветници и за кметове и националния референдум - 10 август 2015 г.

Парламентарно представени партии и коалиции са партиите и коалициите, които имат парламентарна група в 43-ото Народно събрание към датата на насрочване на изборите за общински съветници и за кметове и националния референдум - 10 август 2015 г. а именно: партия ГЕРБ, коалиция БСП лява България, партия Движение за права и свободи (ДПС), коалиция Патриотичен фронт - НФСБ и ВМРО, коалиция България без цензура (ББЦ), коалиция Реформаторски блок (РБ), партия Атака, и коалиция АБВ (Алтернатива за българско възраждане).

В консултациите могат да участват и други партии и коалиции, които не са парламентарно представени.

При консултациите участващите партии и коалиции представят:

а) писмено предложение за състав на СИК, което съдържа:

- имената и ЕГН на предложените лица;

- длъжността в комисията, за която се предлагат;

- образование, специалност;

- партия или коалиция, която ги предлага,

- телефон за връзка  с предложеното за член на СИК лице.

б) заверено от партията копие от удостоверение за актуално правно състояние на партията, издадено не по-рано от датата на издаване на указа на Президента на Република България за насрочване на изборите за общински съветници и за кметове - 10 август 2015 г.; или копие от решението за образуване на коалицията за участие в изборите за 43-ото Народно събрание. С тях се удостоверяват пълномощията на лицето/лицата, представляващи партията или коалицията;

в) когато в консултациите участват упълномощени лица, се представя и пълномощно, подписано от представляващия партията/коалицията или заверено копие от такова пълномощно;

г) списък на резервните членове, които да заместят предложените от партиите и коалициите лица за състави на СИК, когато правомощията на член на СИК се прекратят предсрочно в случаите по чл. 51, ал. 2 от ИК или когато член на СИК не се яви в изборния ден. Заместването се извършва с решение на ОИК.